Ishikawa Goemon

**Ishikawa Goemon** (suri 1594) oli kurikuulus Jaapani varas, kes oli aktiivne Kyoto prefektuuris, Sengoku ajastu (1467- 1600) lõpus.  Ta kogus suurel määral populaarsust  Edo perioodil, saavutades rahvuskangelase staatuse.

## '''Elulugu'''

Olemasolevatest kirjetest lähtudes võib öelda, et selline inimene tõesti eksisteeris. Ta täpne sünniaeg pole teada, aga ta tegutses ilmselt 1590. aastatel, mil Jaapani *de facto* juht oli Toyotomi Hideyoshi. Goemon oli varas Kyoto regioonis. 24. päeval, kolmandal kuul Bunroku perioodil, teisisõnu 1594. aastal leidis ta elu lõpu pajapõhjas. Kriminaaltegevuse eest keedeti ta elusalt õlis. Ka ta pereliikmed tapeti, kuid ilmselt mitte läbi keetmise, vaid risti löömise. 

Goemoni elu ümberjutustustest tulenevad mitmed erinevad versioonid ta varajasest elust. Lähtudes ühest ümberjutustusest oli ta nimi Sanada Kuranoshin ja ta sündis 1558. aastal samurai peresse Iga provintsis. Kui ta vanemad 1573. aastal tapeti Ashikaga *[[Ashikaga šogunaat|shogunaat]]* ´i samuraide poolt, alustas ta treeninguid, selleks et saada ninjana kättemaksu. Ta treenis ninjaks Momochi Sandayū käe all, kes algatas *[[ninjutsu]]* koolkonna Iga provintsis. Ta pidi põgenema, kui Sandayū avastas tema ja Sandayū naise vahelise suhte. Põgenedes varasta ta ka Sandayū mõõga. Mõnes versioonis võttis ta Sandayū naise kaasa ja hiljem tappis ta. Ta alustas uue elu vargana varastades rikastelt ja andes vaestele.

Selles versioonis ei ole ta just kangelaslik, seega eksisteerib ka mitmeid teisi versioone. Näiteks oli ta nimi Gorokizu, Kawachi provintsist. Selles versioonis ei ole ta põgenenud ninja (*[[nukenin]]*). Ta kolis Kansai piirkonda, kus algatas varaste jõugu ja võttis nimeks Ishikawa Goemon. Nad varastasid öösel rikastelt ja jagasid oma vara vaeste hulgas potentsiaalselt ainult sel põhjusel, et neid raskem kinni püüda oleks. Päeval olid nad kaupmehed eesmärgiga laiendada oma sotsiaalset võrgustiku ja avastada, kellel varastamist väärt vara on.Kuigi vanades allikates pole erilist suhet Hideyoshi ja Goemoni vahel, on hilisemates ümberjutustustes Hideyoshil Goemoniga personaalsem antagonistlik suhe. Näiteks pakuvad allikad, et Goemon saadi kätte, kui ta proovis Hideyoshi magamistuppa saada, et teda ära tappa või ta paljaks röövida.
Nagu ta varajase eluga, seonduvad ka tema surmaga paljud erinevad versioonid. Goemon viidi budistliku templi peavärava juurde, kus teda karistati. Vaidlused seonduvad sellega, kuidas ta vahele jäi. Ühes versioonis proovis Goemon tappa Hideyoshi, sest ta naine oli surnud Hideyoshi vallutuste tõttu. Lähtudes sellest versioonist jõudis Goemon Hideyoshi tuppa, kus ajas kogemata kella maha, mistõttu valvurid ta avastasid. Alternatiivselt avastasid valvurid Goemoni, sest maagiline suitsutusrohi aktiveerus ja teavitas neid Goemoni kohalolekust. Samas esinevad ka versioonid, kus Goemoni jõugukaaslased andsid ta üles, et pääseda piinamisest. Ta määrati koos oma pojaga surmale läbi keetmise. Ta päästis oma poja hoides teda pea kohal, mis innustas pealtvaatajaid ta poega päästma. Mõnes versioonis surub ta oma poja paja põhja, proovides talle anda kiire surma ja seejärel hoiab oma surnud poega pea kohal vastupanumärgina.  

Tema saatus on Jaapani ajalukku jäädvustatud sõnaga *[[goemonburo]]*, mis tähendab “Goemon vann”. See on pajakujuline vann, mida soojendatakse metallist põhjast.

Surmaeelselt kirjutas Goemon poeemi, mida on säilitatud tänapäevani. Jaapani keelselt on see “Ishikawa ya; Hama no Masago wa; Tsukuru tomo; Yo ni nusu bito no; Tane wa tsukimaji”, mis tõlgitult tähendab ligikaudu, et ükskõik, mis juhtub, vargad eksisteerivad igavesti.

Paljud allikad seondavad Goemoni ka Oda Nobunaga mõrvakatsega, kuid on põhjust uskuda, et see ei vasta päriselt juhtunule. Algsed allikad Goemoni elu kohta ei maini sellist juhtumit. Lisaks leidis Nobunaga mõrv aset 1582. aastal. See on ligi 10 aastat enne aega, kui Goemon aktiivselt tegutses, seega pole põhjust arvata, et ta sellega seotud oli. Lugu ei pärine ka Edo perioodi ümberjutustustest, seega on suure tõenäosusega hilisem lisand Goemoni vägitegudele. 

## '''Kajastus popkultuuris'''
Tänu oma populaarsusele on Ishikawa Goemon inspireerinud paljusid tegelasi raamatutes, filmides ja videomängudes. Enamus meediakajastused Goemoni elust on oma aluse saanud mingil viisil ''Zokkin hiseidan''´ist. Meediakajastused tema elust selgitavad ka, miks tõenäoliselt ekslikult arvatakse, et ta proovis Nobunagat tappa.

### '''''Zokkin hiseidan'''''
Lugu, mis on arvatavasti malliks enamusele lugudele Goemoni elust, on semi-ajalooline *Zokkin hiseidan* kirjutatud Tōbu Zankō poolt. Sellest lähtuvalt on Goemon noormees, kes õpib ninjaks (*shinobi no jutsu*) Momochi Sandayū käe all. Goemon alustab suhte Sandayū naisega. Ta õpingud Sandayū juhtimisega lõppevad, kui Sandayū alam ja liignaine (*concubine*) avastavad paari. Paar tapab nad mõlemad, et tõde peita, ja valmistuvad koos põgenema, kui Goemon järsku muudab meelt ning tapab naise. Seejärel hakkab ta vargaks Kyotos. Seal kohtab ta Kimura Shigekoret, kes on  Hideyoshi vasall. Ta õpetab Shigekorele oma ninja oskusi. Pärast Hideyoshi järglase sündi soovivad Shigekore ja Hideyoshi vennapoeg Hideyoshi tappa. Seda saavutamaks paluvad nad, et Goemon varastaks Hideyoshi maagilise häiresüsteemi, mis rikuks nende mõrvaplaanid. Tänu oma oskustele suudab Goemon häiresüsteemi välja lülitada enne, kui valvurid ta kinni võtavad. Teda küsitletakse ja Goemon kritiseerib Hideyoshit Nobunagale truudusetu olemise eest. Seetõttu määratakse Goemon surema läbi keetmise.

### '''''Shinobi no mono'''''
1912. aastal kirjeldas *[[Oriental Review]]* Goemoni vargusi ja vara jagamist, kui algelist näidet modernsest sotsialismist. Lisaks kirjutati 1926. aasta ''Ehon Taikōki'' ´s, et Goemonist oleks saanud hea kommunist. See võis olla asjaolu, mis inspireeris kommunistliku kirjanikku Murayama Tomoyoshit oma novelli “*[[Shinobi no mono]]*” peategelasena kasutama Goemoni. Ninja oli Murayama arvates kannatav proletariaat, läbi kelle paljastada sügavamaid tõdesid keskaegse Jaapani ühiskonna kohta. Novell lähtub laialdaselt *Zokkin hiseidan* ´ist, kuid selle põhjal tehtud film tutvustab ka idee, et Goemon proovis Nobunagat mürgitada. Filmist ja sellele järgnevatest versioonidest on paljud inimesed seda mõrvakatset võtnud kui fakti ning sellest räägitakse kui asjast, mida Goemon võis olla teinud.

### '''Näidendid'''

Goemon on aluseks paljudele klassikalistele kabukiteatri lavastustele, kuid tänapäeval jätkuvalt lavastatakse vaid ühte. *[[Kinmon Gosan no Kiri]]*, kirjutatud Namiki Gohê poolt 1778. aastal Ōsakas. Näidend koosneb viiest aktist. See keskendub Ishikawa Goemonile, vargale, kelle kasvatas langenud väepealik ning, kes ihkab kättemaksu Mashiba Hisayoshi (versioon Hideyoshist) vastu. Goemon avastab, et tema bioloogiline isa oli end maskeerinud Hisayoshi teenriks, soovides Hisayoshi vastu astuda. Kui Goemoni isa plaan läbi kukub, sooritab ta enesetapu ja Goemon vannub kättemaksu Hisayoshi vastu. Näidendi jooksul leiavad aset mitmed dramaatilised konfliktid ja reetmised, mis hõlmavad poliitilisi pärijaid, varjatud identiteete ja maagilisi elemente. Näidend lõppeb sellega, et Goemoni mõrvakatse kukub läbi ja Hisayoshi otsustab ta elu säästa.

### '''Anime ja manga'''
Goemon ei inspireerinud tegelasi vaid vanades raamatutes ja näidendites. Tänapäevases meedias on Goemoni isiksust samuti ohtralt kajastatud.

Tegelane populaarses mangas ja animes “*[[One Piece]]*” on samuti inspireeritud Goemoni poolt. Kouzuki Oden kaitses inimesi türannliku *[[Šogun|shogun]]* ´i eest ja võitles hierarhia vastu nagu tegi seda Goemon paljudes versioonides loost. Seetõttu mõisteti talle ja tema teenritele (*retainer*) surmanuhtlus. Nuhtluse meetodiks oli keetmine õlis. Oda päästis oma teenrid, hoides neid oma pea kohal, nagu tegi seda Goemon oma pojale.

On ka mangasid, kus pole esindatud see, mille eest Goemon seisis, vaid on hoopis otsesemalt teda esindatud. “*[[Brave 10]]*” on manga ja anime, kus Goemon on üks tegelastest. Ta on vargakamba pealik, kes teeskleb, et on naine, et oma isiksust vaenlaste eest peita. Samas ei järgi antud manga detaile Goemoni elust mingil märkimisväärsel määral.

Peale Goemoni poolt inspireeritud tegelaste esindatakse ka ta järglasi. “Lupin III” on mangaseriaal ja anime, mille peategelane Lupin III on varas ja kuulsa fiktiivse varga Arsène Lupini järeltulija. Goemon Ishikawa XIII on Goemoni järeltulija. Ta on väga oskuslik samurai ja ninja, kes on omandanud paljud võitluskunstid. Eriti osav on ta oma mõõgaga, millega suudab kõike lõigata.  

Manga “*[[Reincarnation no Kaben]]*” leiab veel erinevama lähenemise. See räägib Senji Touyast, kes on tavaline koolipoiss. Loo käigus saab ta võime kasutada inimese oskusi, kes ta oli eelmises elus. Seetõttu on Touya väga hea varas. Ka see manga üldiselt eirab seda, kes Goemon oli, peale tema vargusoskuste, ja keskendub rohkem Touyale.

### '''Filmid'''
Goemon on inspireerinud ka ohtralt filme. Näiteks “Goemon”, mis tuli välja 2009. aastal, on fiktiivne jutustus Ishikawa Goemoni elust. See alustab Goemonist noore poisina, kelle perekond mõrvatakse poliitilistel põhjustel. Ta pääseb mõrvast ja liitub ninjade koolkonnaga Oda Nobunaga õukonnas. Kui Nobunaga reedetakse ja tapetakse hakkab Goemon lindpriiks. Aastaid hiljem avastab ta, et Hideyoshi osales Nobunaga tapmises. Goemon üritab Hideyoshi tappa, kuid kukub läbi. Hideyoshi käsul keedetakse tema sõber, Kirigakure Saizo, koos ta pojaga elusalt, sest ta valetab, et on Goemon. See motiveerib Goemonit paleed ründama ja Hideyoshi lõpuks edukalt tapma. Puhkeb sõda Tokugawa Ieyasu ja Ishida Mitsunari vahel, mida Goemon loodab peatada pannes selga Nobunaga soomuse ja astudes lahingusse. Ta tapab Mitsunari, kes manipuleeris ta sõpra ja tungib Tokugawa ridadesse, kuid saab surmavalt haavata. Enne surma veenab ta Tokugawat lubama rahu.

### '''Videomängud'''
Isegi videomängud ei ole jäänud puutumata Goemoni mõjust. *[[Samurai Warriors]]*  on videomäng, milles saab mängida erinevate ajalooliste tegelastena. Ishikawa Goemon on isehakanud "Varaste kuningas", kes reisib mööda Jaapanit, otsides legendaarset varandust. Tema seiklused viivad ta mitmesse kindlusesse ja lahingusse mitme tuntud tegelasega. Tema seiklustel on kaks võimalikku kurssi. Ühel järgneb ta Okunile ja päästab ta Azuchi linnusest, pärast mida nad jäävad kokku. Teisel ühineb ta Akechi Mitsuhide vägedega, et võita tasu Tokugawa pea eest. Esineb jälle 2 alternatiivi, kui ta läheb vaikselt Ōsaka linnusesse, kus leiab varanduse, siis on ta selles pettunud. Kui ta läheb lärmakalt, ärkab Hideyoshi ja Goemon vangistatakse. Surmanuhtluse ajal murrab ta keevast potist välja, röövib Hideyoshi varanduse ja saab rahvuskangelaseks.

Lisaks on *[[Ganbare Goemon]]* väga populaarne mängude seriaal Jaapanis, mille peategelane Goemon on inspireeritud Ishikawa Goemoni poolt. Varased mängud presenteerisid peategelast kui õilsat varast, kuid hilisemad mängud on Goemoni ajaloolisest isiksusest kaugenenud ja on nüüd tavaline videomängu kangelastegelane. Mängud leiavad aset müstilises Jaapanis ja neis on palju viiteid Jaapani folkloorile.  

## Viited